Wakati huo huo, Tume inatoa wito kwa Kamati ya Ulinzi na Usalama iliyoundwa na Rais kuzingatia misingi ya Utawala Bora wakati wa kutoa huduma na fidia kwa waathirika, kwani kumekuwa na tabia kunapotokea matukio kama haya watu wasio waadilifu hutumia nafasi hii kwa mamlaka waliyopewa kutotenda haki kwa waathirika na badala yake hujinufaisha wao wenyewe na wale wanaostahili kupata haki wanabaki mikono mitupu.
